A4-0483/98

Απόφαση σχετικά με την κοινή θέση (ΕΚ) 57/98 που καθόρισε το Συμβούλιο για την έκδοση οδηγίας του Συμβουλίου που αφορά τις οριακές τιμές για το διοξείδιο του θείου, το διοξείδιο του αζώτου και τα οξείδια του αζώτου, τα σωματίδια και τον μόλυβδο στον αέρα του περιβάλλοντος (10275/98-C4-0540/98 - 97/0266 (SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου 10275/98-C4-0540/98 - 97/0266 (SYN) ((ΕΕ C 360 της 23.11.1998, σελ. 99)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 167 της 1.6.1998, σελ. 103)) σχετικά με την πρόταση της Επιτροπής προς το Συμβούλιο ((ΕΕ C 9 της 14.1.1998, σελ. 6)) COM(97)0500,

- έχοντας υπόψη την τροποποιημένη πρόταση της Επιτροπής COM(98)0386 ((ΕΕ C 259 της 18.8.1998, σελ. 10)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Περιβάλλοντος, Δημόσιας Υγείας και Προστασίας των Καταναλωτών (A4-0483/98),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Άρθρο 2, παράγραφος 15

>Αρχικό κείμενο>

15. «φυσικά φαινόμενα»: οι εκρήξεις ηφαιστείων, οι σεισμικές δονήσεις, οι πυρκαγιές φυσικών εκτάσεων, τα περιστατικά ισχυρών ανέμων ή η επαναιώρηση ή η μεταφορά με τον ατμοσφαιρικό αέρα φυσικών σωματιδίων από ξηρές περιοχές,

>Κείμενο μετά την ψηφοφορία στο ΕΚ>

15. «φυσικά φαινόμενα»: οι εκρήξεις ηφαιστείων, οι

εκδηλώσεις γεωθερμικής δραστηριότητας, οι πυρκαγιές φυσικών εκτάσεων, τα εξαιρετικά περιστατικά ισχυρών ανέμων ή η επαναιώρηση ή η μεταφορά με τον ατμοσφαιρικό αέρα φυσικών σωματιδίων από ξηρές περιοχές,

(Τροπολογία 2)

Άρθρο 3, παράγραφος 3

>Αρχικό κείμενο>

3. Προκειμένου να συνδράμουν την Επιτροπή στη σύνταξη της έκθεσης που αναφέρεται στο άρθρο 10, τα κράτη μέλη, έως τις 31 Δεκεμβρίου 2003, καταγράφουν, εφόσον απαιτείται, στοιχεία για τις μέσες συγκεντρώσεις διοξειδίου του θείου επί δεκάλεπτο από ορισμένους σταθμούς μέτρησης που επιλέγουν τα κράτη μέλη ώστε τα στοιχεία να είναι αντιπροσωπευτικά της ποιότητας του αέρα σε κατοικημένες περιοχές που βρίσκονται κοντά σε πηγές εκπομπών και στους οποίους μετρώνται οι ωριαίες συγκεντρώσεις. Παράλληλα με την παροχή στοιχείων για τις ωριαίες συγκεντρώσεις σύμφωνα με το άρθρο 11, παράγραφος 1 της οδηγίας 96/62/ΕΚ, τα κράτη μέλη ανακοινώνουν στην Επιτροπή, για τους επιλεγέντες αυτούς σταθμούς μέτρησης, τον αριθμό των επί δεκάλεπτο συγκεντρώσεων που υπερβαίνουν τα 500 μg/m3, τον αριθμό ημερών εντός του ημερολογιακού έτους κατά τις οποίες συνέβη αυτό, τον αριθμό αυτών των ημερών κατά τις οποίες οι ωριαίες συγκεντρώσεις διοξειδίου του θείου υπερέβησαν ταυτόχρονα τα 350 μg/m3, και τις μέγιστες επί δεκάλεπτο σημειωθείσες συγκεντρώσεις.

>Κείμενο μετά την ψηφοφορία στο ΕΚ>

3. Προκειμένου να συνδράμουν την Επιτροπή στη σύνταξη της έκθεσης που αναφέρεται στο άρθρο 10, τα κράτη μέλη, έως τις 31 Δεκεμβρίου 2003, καταγράφουν στοιχεία για τις μέσες συγκεντρώσεις διοξειδίου του θείου επί δεκάλεπτο από ορισμένους σταθμούς μέτρησης που επιλέγουν τα κράτη μέλη ώστε τα στοιχεία να είναι αντιπροσωπευτικά της ποιότητας του αέρα σε κατοικημένες περιοχές που βρίσκονται κοντά σε πηγές εκπομπών και στους οποίους μετρώνται οι ωριαίες συγκεντρώσεις. Παράλληλα με την παροχή στοιχείων για τις ωριαίες συγκεντρώσεις σύμφωνα με το άρθρο 11, παράγραφος 1 της οδηγίας 96/62/ΕΚ, τα κράτη μέλη ανακοινώνουν στην Επιτροπή, για τους επιλεγέντες αυτούς σταθμούς μέτρησης, τον αριθμό των επί δεκάλεπτο συγκεντρώσεων που υπερβαίνουν τα 500 μg/m

3, τον αριθμό ημερών εντός του ημερολογιακού έτους κατά τις οποίες συνέβη αυτό, τον αριθμό αυτών των ημερών κατά τις οποίες οι ωριαίες συγκεντρώσεις διοξειδίου του θείου υπερέβησαν ταυτόχρονα τα 350 μg/m3, και τις μέγιστες επί δεκάλεπτο σημειωθείσες συγκεντρώσεις.

(Τροπολογία 3)

Άρθρο 8, παράγραφος 1, τρίτο εδάφιο

>Αρχικό κείμενο>

Οι πληροφορίες αυτές αναφέρουν τουλάχιστον όλες τις υπερβάσεις των οριακών τιμών συγκέντρωσης και των ορίων συναγερμού κατά τις μέσες περιόδους που καθορίζονται στα Παραρτήματα Ι έως IV. Οι πληροφορίες περιέχουν επίσης μια σύντομη εκτίμηση όσον αφορά τις οριακές τιμές και τα όρια συναγερμού καθώς και πρόσφορα στοιχεία για τις επιπτώσεις στην υγεία.

>Κείμενο μετά την ψηφοφορία στο ΕΚ>

Οι πληροφορίες αυτές αναφέρουν τουλάχιστον όλες τις υπερβάσεις των οριακών τιμών συγκέντρωσης και

, εφόσον τούτο είναι εφικτό, εάν τα επίπεδα ρυπάνσεως είναι ανώτερα, ίσα ή κατώτερα των οριακών τιμών και των ορίων συναγερμού κατά τις μέσες περιόδους που καθορίζονται στα Παραρτήματα Ι έως IV. Οι πληροφορίες περιέχουν επίσης μια σύντομη εκτίμηση όσον αφορά τις οριακές τιμές και τα όρια συναγερμού καθώς και πρόσφορα στοιχεία για τις επιπτώσεις στην υγεία.

(Τροπολογία 4)

Άρθρο 8, παράγραφος 2

>Αρχικό κείμενο>

2. Τα κράτη μέλη, όταν θέτουν στη διάθεση του κοινού σχέδια ή προγράμματα κατ' εφαρμογήν του άρθρου 8 παράγραφος 3 της οδηγίας 96/62/ΕΚ, τα θέτουν επίσης στη διάθεση των οργανώσεων που αναφέρονται στην παράγραφο 1.

>Κείμενο μετά την ψηφοφορία στο ΕΚ>

2. Τα κράτη μέλη, όταν θέτουν στη διάθεση του κοινού σχέδια ή προγράμματα κατ' εφαρμογήν του άρθρου 8 παράγραφος 3 της οδηγίας 96/62/ΕΚ,

συμπεριλαμβανομένων των σχεδίων ή προγραμμάτων για τις ζώνες ή τους οικισμούς που έχουν ορίσει τα κράτη μέλη κατ' εφαρμογήν του άρθρου 3, παρ. 4, άρθρου 5, παρ. 4 και άρθρου 5, παρ. 5, τα θέτουν επίσης στη διάθεση των οργανώσεων που αναφέρονται στην παράγραφο 1.

(Τροπολογία 5)

Άρθρο 10, εδάφιο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η Επιτροπή θα δώσει ιδιαίτερη προσοχή στον ορισμό ορίων συναγερμού για τα ΑΣ10 τα ΑΣ2,5 ή συγκεκριμένα κλάσματα σωματιδίων, ορίων που να συμβαδίζουν με τους λοιπούς ρύπους στην παρούσα οδηγία, κατά τον δέοντα τρόπο.

(Τροπολογία 6)

Παράρτημα Ι, Τμήμα Ι, πίνακας, σημείο 1

>Αρχικό κείμενο>

Κοινή Θέση του Συμβουλίου

>TABLE>

>Αρχικό κείμενο>

(*) Η ημερομηνία θα είναι η πρώτη ή η δεύτερη 1η Ιανουαρίου μετά την έναρξη ισχύος της παρούσας οδηγίας

>Αρχικό κείμενο>

Τροπολογία του Κοινοβουλίου

>TABLE>

>Αρχικό κείμενο>

(*) Η ημερομηνία θα είναι η πρώτη ή η δεύτερη 1 Ιανουαρίου μετά την ημερομηνία εφαρμογής της παρούσας οδηγίας

(Τροπολογία 7)

Παράρτημα Ι, Τμήμα Ι, πίνακας, σημείο 3

>Αρχικό κείμενο>

Κοινή θέση του Συμβουλίου

>TABLE>

>Αρχικό κείμενο>

Τροπολογία του Κοινοβουλίου

>TABLE>

(Τροπολογία 9)

Παράρτημα ΙΙ, Τμήμα Ι, πίνακας, σημείο 1

>Αρχικό κείμενο>

Κοινή θέση του Συμβουλίου

>TABLE>

>Αρχικό κείμενο>

(*) Η ημερομηνία θα είναι η πρώτη ή η δεύτερη 1η Ιανουαρίου μετά την έναρξη ισχύος της παρούσας οδηγίας

>Αρχικό κείμενο>

Τροπολογία του Κοινοβουλίου

>TABLE>

>Αρχικό κείμενο>

(*) Η ημερομηνία θα είναι η πρώτη ή η δεύτερη 1η Ιανουαρίου μετά την ημερομηνία εφαρμογής της παρούσας οδηγίας

(Τροπολογία 10)

Παραρτήματα ΙΙΙ, Στάδιο 1

>Αρχικό κείμενο>

Κοινή θέση του Συμβουλίου

>TABLE>

>Αρχικό κείμενο>

(*) Η ημερομηνία θα είναι η πρώτη ή η δεύτερη 1η Ιανουαρίου μετά την έναρξη ισχύος της παρούσας οδηγίας

>Αρχικό κείμενο>

Τροπολογία του Κοινοβουλίου

>TABLE>

>Αρχικό κείμενο>

(*) Η ημερομηνία θα είναι η πρώτη ή η δεύτερη 1η Ιανουαρίου μετά την ημερομηνία εφαρμογής της παρούσας οδηγίας

(Τροπολογία 11)

Παράρτημα ΙΙΙ, Στάδιο 2, υποσημείωση (1)

>Αρχικό κείμενο>

(1) Ενδεικτικές οριακές τιμές που θα αναθεωρηθούν βάσει των νέων πληροφοριών για τις επιπτώσεις στην υγεία και το περιβάλλον, την τεχνική εφικτότητα και βάσει της πείρας από την εφαρμογή των οριακών τιμών του Σταδίου 1 στα κράτη μέλη.

>Κείμενο μετά την ψηφοφορία στο ΕΚ>

(1) Οριακές τιμές που θα αναθεωρηθούν βάσει των νέων πληροφοριών για τις επιπτώσεις στην υγεία και το περιβάλλον, την τεχνική εφικτότητα και βάσει της πείρας από την εφαρμογή των οριακών τιμών του Σταδίου 1 στα κράτη μέλη.

(Τροπολογία 8)

Παράρτημα IV, πρώτη υποσημείωση *

>Αρχικό κείμενο>

(*) Η ημερομηνία θα είναι η πρώτη ή η δεύτερη 1η Ιανουαρίου μετά την έναρξη ισχύος της παρούσας οδηγίας.

>Κείμενο μετά την ψηφοφορία στο ΕΚ>

(*) Η ημερομηνία θα είναι η πρώτη ή η δεύτερη 1η Ιανουαρίου μετά την

ημερομηνία εφαρμογής της παρούσας οδηγίας.